cyanic-selkie/wikianc huggingface dataset:
กีฬาเยาวชนแห่งชาติ ครั้งที่ 26
กีฬาเยาวชนแห่งชาติ ครั้งที่ 26 จังหวัดเพชรบูรณ์ ได้รับเกียรติให้เป็นเจ้าภาพจัดการแข่งขันกีฬาเยาวชนแห่งชาติ ครั้งที่ 26 ใช้ชื่อในการแข่งขันว่า "มะขามหวานเกมส์"
สรุปเหรียญการแข่งขัน
ตารางสรุปเหรียญการแข่งขันกีฬาเยาวชนแห่งชาติ 10 อันดับแรก / เจ้าภาพกีฬาเยาวชนแห่งชาติ ครั้งที่ 26 มะขามหวานเกมส์ / เจ้าภาพกีฬาเยาวชนแห่งชาติ ครั้งที่ 27 อุตรดิตถ์เกมส์ (ข้อมูล ณ วันที่ 30 มีนาคม 2553)
ไทยแลนด์ไฟฟ์ 2020
ไทยแลนด์ไฟฟ์ 2020 เป็นการแข่งขันฟุตซอล ที่จัดขึ้น ในระหว่างวันที่ 19 ถึง 22 พฤศจิกายน พ.ศ. 2563 ณ บางกอกอารีนา ประเทศไทย จัดขึ้นเพื่อเป็นทัวร์นาเมนต์ให้ ฟุตซอลทีมชาติไทย ได้เตรียมความพร้อมก่อนลุยศึก ฟุตซอลชิงแชมป์เอเชีย 2020 ที่ ประเทศเติร์กเมนิสถาน ที่มีคิวเลื่อนแข่งขันไปเป็นปี พ.ศ. 2564. แฟนโต๊ะเล็กสามารถที่จะเข้าชมการแข่งขันที่สนามได้ฟรีไม่เสียค่าใช้จ่าย จำกัดจำนวนการเข้าสนามไม่เกิน 2,500 คน.
สำหรับการแข่งขันในครั้งนี้ที่ต้องเผชิญกับการระบาดของไวรัสโควิด–19 ทำให้ไม่สามารถที่จะเชิญทีมต่างชาติเข้ามาร่วมการแข่งขันได้เหมือนเช่นทุกปี จึงใช้ทีมภายในประเทศทำการแข่งขันแทน ซึ่งประกอบด้วย ไทย เอ, ไทย บี, ออลสตาร์บราซิล และ ออลสตาร์ไทยลีก.
สนามแข่งขัน
แต่ละแมตช์ลงเล่นที่ บางกอกอารีนา ใน กรุงเทพมหานคร.
ศาสนาในประเทศอิหร่าน
ศาสนาในประเทศอิหร่าน อ้างอิงตามข้อมูลจากซีไอเอเวิลด์แฟกต์บุ๊ก ระบุว่าประชากรส่วนใหญ่ของประเทศอิหร่านนับถือศาสนาอิสลามนิกายชีอะฮ์ร้อยละ 90-95 ถือเป็นศาสนาประจำชาติ ที่เหลือนับถือศาสนาอิสลามนิกายซุนนีและลัทธิศูฟีอีกร้อยละ 5-10 และศาสนาที่ไม่ใช่อิสลาม ได้แก่ ศาสนาบาไฮ ศาสนามันดา ศาสนายาร์ซาน ศาสนาโซโรอัสเตอร์ ศาสนายูดาห์ และศาสนาคริสต์ รวมกันมีร้อยละ 0.6 ส่วนการสำรวจสำมะโนครัวประชากรอิหร่านเมื่อ พ.ศ. 2554 พบว่าประชากรส่วนใหญ่นับถือศาสนาอิสลาม 74,682,938 คน คิดเป็นร้อยละ 99.4 ศาสนาอื่น ๆ ได้แก่ ศาสนาคริสต์ 117,704 คน ศาสนาโซโรอัสเตอร์ 25,271 คน ศาสนายูดาห์ 8,756 คน และศาสนาอื่น ๆ 49,101 คน รวมทั้งหมดร้อยละ 0.3 และไม่ระบุ 205,317 คน คิดเป็นร้อยละ 0.3 ทั้งนี้มีศาสนาชนกลุ่มน้อยเพียงสามศาสนาที่ได้รับการยอมรับและการคุ้มครองจากสมัชชาที่ปรึกษาอิสลาม (Islamic Consultative Assembly) ได้แก่ ศาสนาโซโรอัสเตอร์ ศาสนายูดาห์ และศาสนาคริสต์
ศาสนาโซโรอัสเตอร์เป็นศาสนาพื้นเมืองของอิหร่านที่เคยรุ่งเรืองและแพร่หลายไปทั่ว แต่ปัจจุบันหลงเหลือศาสนิกชนเรือนหมื่นเท่านั้น นอกจากนี้อิหร่านยังเป็นชุมชนยิวที่ใหญ่เป็นอันดับสองของโลกอิสลามและตะวันออกกลาง ส่วนศาสนาที่ไม่ใช่อิสลามที่มีศาสนิกชนมากสุดคือศาสนาบาไฮและศาสนาคริสต์ ทั้งนี้ศาสนาบาไฮเป็นศาสนาชนกลุ่มน้อยที่มีศาสนิกชนมากที่สุด ทว่าทางการอิหร่านไม่ยอมรับ และกระทำการข่มเหงคะเนงร้ายต่อผู้นับถือบาไฮเรื่อยมาจนถึงปัจจุบัน
รัฐบาลอิหร่านไม่ยอมรับการดำรงอยู่ของคนไม่นับถือศาสนา ผู้บูชาภูตผี ผู้ไม่เชื่อในพระเจ้า ผู้มีแนวคิดอไญยนิยม และผู้ออกจากศาสนาอิสลาม ในการสำรวจสำมะโนครัวประชากร ชนเหล่านี้คนเหล่านี้จะถูกรวมในกลุ่มมุสลิมซึ่งเป็นประชากรส่วนใหญ่ในประเทศ จำเดิมอิหร่านนับถือศาสนาอิสลามนิกายซุนนีอย่างแพร่หลาย แต่หลังการพิชิตดินแดนโดยชาวมองโกล นิกายชีอะฮ์กลับกลายเป็นนิกายที่ชนส่วนใหญ่นับถือ แพร่หลายทั่วไปในดินแดนอิหร่าน (รวมไปถึงประเทศอาเซอร์ไบจานในปัจจุบัน ซึ่งเป็นรัฐโลกวิสัยเต็มที่) พร้อมกับการถือกำเนิดของราชวงศ์ซาฟาวิด
ไอทูนส์
ไอทูนส์ได้รับความนิยมเนื่องจากลักษณะการใช้งานที่เรียบง่าย และสามารถดาวน์โหลดได้ฟรีจากอินเทอร์เน็ต โดยมีความสามารถอื่นที่สำคัญในการเก็บและการจัดเรียงไฟล์เพลงภายในเครื่องคอมพิวเตอร์ส่วนบุคคล โดยทำงานบนระบบปฏิบัติการแมคโอเอส วินโดวส์ 7 วินโดวส์ 8 วินโดวส์ 8.1 และ วินโดวส์ 10
คุณลักษณะ
ผู้ใช้สามารถจัดระเบียบเพลงของตนเองได้ในรายการเพลง (playlist), แก้ไขข้อมูลของไฟล์, บันทึกซีดี, คัดลอกไฟล์ไปยัง เครื่องเล่นเพลงดิจิทัล, ซื้อเพลงผ่านร้านขายเพลงออนไลน์ที่มากับตัวโปรแกรม (iTunes Store) ซึ่งจะต้อง สมัคร Apple ID ก่อนเพื่อเข้าซื้อ, ดาวน์โหลดพอดคาสต์, สำรองไฟล์ลงในซีดีหรือดีวีดี, แสดงภาพกราฟิกที่สอดคล้องกับเพลง (visualizer), แสดงภาพปกอัลบัมแบบตาราง (grid) และแบบคัฟเวอร์โฟลว์ (Cover Flow)
ภาษาคอมพิวเตอร์
ภาษาคอมพิวเตอร์ หมายถึง ภาษาใด ๆ ที่ผู้ใช้งานใช้สื่อสารกับคอมพิวเตอร์ หรือคอมพิวเตอร์ด้วยกัน แล้วคอมพิวเตอร์สามารถทำงานตามคำสั่งนั้นได้ คำนี้มักใช้เรียกแทนภาษาโปรแกรม แต่ความเป็นจริงภาษาโปรแกรมคือส่วนหนึ่งของภาษาคอมพิวเตอร์เท่านั้น และมีภาษาอื่น ๆ ที่เป็นภาษาคอมพิวเตอร์เช่นกัน ยกตัวอย่างเช่น เอชทีเอ็มแอล เป็นทั้งภาษามาร์กอัปและภาษาคอมพิวเตอร์ด้วย แม้ว่ามันจะไม่ใช่ภาษาโปรแกรม หรือภาษาเครื่องนั้นก็นับเป็นภาษาคอมพิวเตอร์ ซึ่งโดยทางเทคนิคสามารถใช้ในการเขียนโปรแกรมได้ แต่ก็ไม่จัดว่าเป็นภาษาโปรแกรม
ภาษาคอมพิวเตอร์สามารถแบ่งออกเป็นสองกลุ่มคือ ภาษาระดับสูง (high level) และภาษาระดับต่ำ (low level) ภาษาระดับสูงถูกออกแบบมาเพื่อให้ใช้งานง่ายและสะดวกสบายมากกว่าภาษาระดับต่ำ โปรแกรมที่เขียนถูกต้องตามกฎเกณฑ์และไวยากรณ์ของภาษาจะถูกแปล (compile) ไปเป็นภาษาระดับต่ำเพื่อให้คอมพิวเตอร์สามารถนำไปใช้งานหรือปฏิบัติตามคำสั่งได้ต่อไป ซอฟต์แวร์สมัยใหม่ส่วนมากเขียนด้วยภาษาระดับสูง แปลไปเป็นออบเจกต์โค้ด (object code) แล้วเปลี่ยนให้เป็นชุดคำสั่งในภาษาเครื่อง
ภาษาคอมพิวเตอร์อาจแบ่งกลุ่มได้เป็นอีกสองประเภทคือ ภาษาที่มนุษย์อ่านออก (human-readable) และภาษาที่มนุษย์อ่านไม่ออก (non human-readable) ภาษาที่มนุษย์อ่านออกถูกออกแบบมาเพื่อให้มนุษย์สามารถเข้าใจและสื่อสารได้โดยตรงกับคอมพิวเตอร์ ส่วนใหญ่เป็นภาษาอังกฤษ) ส่วนภาษาที่มนุษย์อ่านไม่ออกจะมีโค้ดบางส่วนที่ไม่อาจอ่านเข้าใจได้
จิม รูต
เจมส์ โดนัลด์ รูต (เกิด 2 ตุลาคม พ.ศ. 2514) หรือ จิม รูต นักดนตรีและนักแต่งเพลงชาวอเมริกัน เป็นที่รู้จักในฐานะมือกีตาร์ สมาชิกหมายเลข 4 ของวงสลิปน็อต และเป็นอดีตมือกีตาร์ของวงดนตรีแนวออลเทอร์นาทีฟร็อกอย่างสโตนซาวเออร์
ประวัติ
จิม รูต เริ่มเข้าสู่วงการเพลงด้วยการเป็นมือกีตาร์ของวงดนตรีแนวแทรชเมทัลจากรัฐไอโอวาชื่อ อะตอมมิค โอเปรา (Atomic Opera) , (คนละวงกับวงดนตรีแนวฮาร์ดร็อกที่ชื่อเหมือนกันว่า Atomic Opera จากฮิวสตัน รัฐเท็กซัส) ซึ่งในปี 1992 จิม รูต ได้มีผลงานเดโมอัลบั้มร่วมกับทางวงออกมา 1 ชุดคือ The Judement
หลังจากที่วงของเขาได้ยุบลง จิม รูต ได้เป็นสมาชิกของวง Deadfront และในปี ค.ศ.1995 เขาได้เข้ามาเป็นสมาชิกในตำแหน่งมือกีตาร์ของวงสโตนซาวเออร์ โดยมีคอรีย์ เทย์เลอร์เป็นนักร้องนำ ก่อนที่ต่อมาสมาชิกในวงจะแยกย้ายกันไปในปี ค.ศ.1997 โดยในช่วงนี้ จิม รูต ได้ลองทำงานอื่นนอกจากการเป็นนักดนตรีเช่นพนักงานพิมพ์สกรีน และ พนักงานร้านอาหาร (ภายหลังจิม รูต และ คอรีย์ เทย์เลอร์ ได้กลับมาร่วมกันทำวงสโตนซาวเออร์อีกครั้งในปี ค.ศ.2002)
ต่อมาในเดือนมกราคม ค.ศ.1999 จิม รูต ได้เข้ามาเป็นมือกีตาร์คนใหม่ของวงสลิปน็อต ตามคำชักชวนของคอรีย์ เทย์เลอร์ ที่เคยเล่นดนตรีร่วมกันสมัยอยู่วงสโตนซาวเออร์ โดยขณะนั้นคอรีย์ได้กลายมาเป็นนักร้องนำคนใหม่ของวงสลิปน็อต จึงชักชวนจิม รูต ที่เคยร่วมงานกันมาเป็นมือกีตาร์ของวงแทนที่ จอช เบรนาร์ด (Josh Brainard) ที่ลาออกไประหว่างบันทึกเสียงอัลบั้ม Slipknot ซึ่งเป็นสตูดิโออัลบั้มชุดแรก โดยจอช เบรนาร์ด มือกีตาร์คนแรกของสลิปน็อตได้บันทึกเสียงกีตาร์ในอัลบั้มชุดนี้เสร็จสิ้นไปแล้วเป็นส่วนใหญ่ ทำให้เขาได้บันทึกเสียงในชุดแรกกับทางวงแค่ 2 เพลงคือเพลง Purity และ Me Inside
เขาเป็นคนที่สูงที่สุดในวง มีความสูงประมาณ 188 เซนติเมตร เขาเป็นคนที่มีผมสีน้ำตาลมาตั้งแต่เกิดและเขาก็ได้เปลี่ยนสีผมเป็นสีดำและได้เปลี่ยนเป็นสีน้ำตาลอีกครั้ง หน้ากากของเขา มีมากกว่า 1 ชิ้น ชิ้นแรกเป็นหน้ากากของ Josh Brainard แต่แล้วไม่นานเขาจึงเปลี่ยนเป็น หน้ากากเจสเตอร์แทน
Slipknot
Stone Sour
ตู้ เหวินเจ๋อ
ตู้ เหวินเจ๋อ (Chapman To, ) นักแสดงชายชาวฮ่องกง เกิดเมื่อวันที่ 8 มิถุนายน ค.ศ. 1972 ที่ฮ่องกง
ตู้ เหวินเจ๋อ เริ่มต้นอาชีพนักแสดงจากบทบาทตัวประกอบในละครโทรทัศน์ประเภทน้ำเน่าของ ATV ก่อนจะเข้าสู่การแสดงที่ใหญ่กว่านั้นในปี ค.ศ. 2000 ซึ่งบทบาทส่วนมากจะเป็นไปในแบบตัวประกอบที่ตลก มีสีสัน ต่อมาได้พลิกบทบาทมารับบทดราม่าที่หนักเข้ม กับบท อาคัง ลูกน้องในของแก๊งค์มาเฟียของแซม ใน Infernal Affairs, Infernal Affairs II, Infernal Affairs III ทั้ง 3 ภาค ในปี ค.ศ. 2002 และ ค.ศ. 2003 ซึ่งแสดงได้ดีจนเป็นที่จดจำ และมีชื่อเข้าชิงรางวัลนักแสดงประกอบชายยอดเยี่ยมด้วย ต่อมาได้รับบทนำเป็นครั้งแรกใน Isabella ในปี ค.ศ. 2006
นอกจากการเป็นนักแสดงแล้ว ยังเป็นนักจัดรายการวิทยุ โดยเป็นเจ้าของรายการเองชื่อ On a Clear Day (在晴朗的一天出發) เป็นรายการโชว์ในตอนเช้า ร่วมกับ อู๋ จินหยู และยังเป็นนักถ่ายภาพสมัครเล่นอีกด้วย
ชีวิตส่วนตัว สมรสกับ เทียน เย่าหนี ซึ่งเป็นนักแสดงเช่นเดียวกัน ในปี ค.ศ. 2005
22 (เพลงเทย์เลอร์ สวิฟต์)
"22" เป็นเพลงของนักร้อง นักแต่งเพลงชาวอเมริกัน เทย์เลอร์ สวิฟต์ จากสตูดิโออัลบั้มที่สี่ เรด (2012) เพลงเขียนโดยสวิฟต์ ร่วมด้วยแมกซ์ มาร์ติน และเชลล์แบ็ก ออกจำหน่ายวันที่ จำหน่าย 12 มีนาคม ค.ศ. 2013 โดยค่ายเพลงบิกแมชีนเรเคิดส์ เนื้อเพลงบรรยายความสนุกสนานของคนอายุ 22 ปี เพลงได้รับคำชมจากนักวิจารณ์ ซึ่งชื่นชมการร่วมมือกันระหว่างสวิฟต์ มาร์ติน และเชลล์แบ็ก และชื่นชมเสียงดนตรีป็อปแบบใหม่ที่พวกเขาผลิตให้เธอ เพลงขึ้นอันดับที่ 20 บนชาร์ตบิลบอร์ดฮอต 100 เป็นซิงเกิลที่หกจากอัลบั้มเรดที่ขึ้นยี่สิบอันดับแรก
กีฬาขี่ม้าในโอลิมปิกฤดูร้อน 2020 – ศิลปะบังคับม้า บุคคล
การแข่งขันกีฬาขี่ม้าในโอลิมปิกฤดูร้อน 2020 – ศิลปะบังคับม้า บุคคล เป็น 1 ใน 6 รายการแข่งขันขี่ม้าที่โตเกียว ประเทศญี่ปุ่น จะจัดขึ้นระหว่างวันที่ 24-28 กรกฎาคม พ.ศ. 2564 ที่สนามขี่ม้าบาจิ โคเอ็น ครั้งนี้จัดการแข่งขันกีฬาขี่ม้าในโอลิมปิกเป็นครั้งที่ 25 ในโอลิมปิกฤดูร้อน จะมีนักกีฬาเข้าร่วมแข่งขัน 60 คน จาก 30 ประเทศโดยประมาณ
ภูมิหลัง
แชมป์โอลิมปิกสองสมัยคือ ชาร์ล็อตต์ ดูจาร์ดิน จากสหราชอาณาจักร (ม้าชื่อ วาเลโกร) และแชมป์โลก (2018) คือ อิสซาเบล เวิร์ธ จากเยอรมนี
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9)
มหาวิทยาลัยนิวเซาท์เวลส์
มหาวิทยาลัยนิวเซาท์เวลส์ (University of New South Wales - UNSW) เป็นมหาวิทยาลัยวิจัยของรัฐ ตั้งอยู่ที่นครซิดนีย์ รัฐนิวเซาท์เวลส์ ประเทศออสเตรเลีย เป็นหนึ่งในกลุ่มเริ่มต้นของ Group of Eight มหาวิทยาลัยวิจัยชั้นนำของประเทศออสเตรเลีย และเป็นหนึ่งในกลุ่มมหาวิทยาลัยของ Universitas 21
มหาวิทยาลัยนิวเซาท์เวลส์ก่อตั้งในปี พ.ศ. 2492 (ค.ศ.1949) โดยเป็นมหาวิทยาลัยที่ถูกจัดอันดับวิจัยอันดับ 44 ของโลก (ตามการจัดอันดับของ QS World University Rankings ) และอันดับ 67 ของโลก (ตามการจัดอันดับของ Times Higher Education World University Rankings) ในการจัดอันดับนั้นมหาวิทยาลัยนิวเซาท์เวลส์ ถูกจัดอันดับเป็นมหาวิทยาลัยอันดับที่ 1 ของประเทศในด้าน คณิตศาสตร์ และวิศวกรรมศาสตร์
มาซากาซุ คัตสึระ
มาซากาซุ คัตสึระ เป็นนักวาดการ์ตูนชาวญี่ปุ่น เกิดเมื่อวันที่ 10 ธันวาคม พ.ศ. 2505
มาซากาซุ คัตสึระเป็นผู้ที่นิยมตัวละครแบทแมนมากคนหนึ่ง โดยจะเห็นอิทธิพลของแบทแมนในงานเขียนของเขาหลายครั้ง เช่น ชาโดว์ เลดี้, ไอส์ และเซ็ทแมน
อ้างอิง
1962
มอร์แกน วอลเลน
มอร์แกน โคล วอลเลน (Morgan Cole Wallen) (เกิด 13 พฤษภาคม ค.ศ. 1993) เป็นนักร้องและนักแต่งเพลงคันทรีชาวอเมริกัน เขาร่วมประกวดในรายการเดอะวอยซ์ซีซันที่หก ทีแรกอยู่ทีมของอัชเชอร์ ต่อมาอยู่ทีมของแอดัม เลอวีน หลังจากถูกคัดออกในซีซันนั้น เขาเซ็นสัญญากับค่ายพานาเซียเรเคิดส์ ออกอีพีชุดแรกชื่อ สแตนด์อะโลน ในปี 2015
ในปี 2016 วอลเลนเซ็นสัญญากับค่ายบิกลาวด์ ในปี 2018 ออกอัลบัมเปิดตัว อิฟไอโนว์มี อัลบัมประกอบด้วยซิงเกิล "อัปดาวน์" (ร้องร่วมกับฟลอริดาจอร์เจียไลน์) "วิสกีกลาสซิส" และ "เชสซิงยู" อัลบั้ม อิฟไอโนว์มี ขึ้นอันดับหนึ่งในชาร์ตอัลบัมเพลงคันทรีของบิลบอร์ด อัลบัมที่สอง แดนเจอรัส: เดอะดับเบิลอัลบัม ออกในเดือนมกราคม 2021 และต่อมาในเดือนกุมภาพันธ์ เป็นอัลบัมเดียวในประวัติศาสตร์ของชาร์ตบิลบอร์ด 200 ที่ติดอันดับหนึ่งตลอดเจ็ดสัปดาห์แรก และติดอันดับหนึ่งได้ทั้งหมดสิบสัปดาห์ อัลบัมมีซิงเกิล "มอร์แดนมายโฮมทาวน์" "7 ซัมเมอส์" และ "เวสติดออนยู"
อัลบัมที่สาม วันทิงแอตอะไทม์ (2023) ขึ้นอันดับหนึ่งบนชาร์ตบิลบอร์ด 200 และทุกเพลงในอัลบัมติดชาร์ตบิลบอร์ดฮอต 100 ทำลายสถิติศิลปินที่มีเพลงติดชาร์ตมากที่สุดในครั้งเดียว ซิงเกิล "ลาสต์ไนต์" ขึ้นอันดับหนึ่งในชาร์ตบิลบอร์ดฮอต 100 เป็นซิงเกิลแรก
ประเทศสเปนในพาราลิมปิกฤดูร้อน 2016
กรีฑา
ผลการแข่งขันดังนี้ :
ประเทศไทยในเอเชียนบีชเกมส์ 2014
ประเทศไทย เข้าร่วมแข่งขันกีฬาเอเชียนบีชเกมส์ ครั้งที่ 4 ค.ศ. 2014 (พ.ศ. 2557) ซึ่งจัดขึ้นที่เมืองภูเก็ต ประเทศไทย ระหว่างวันที่ 14 พฤศจิกายน ถึง 23 พฤศจิกายน พ.ศ. 2557
ทีซีพี
เกณฑ์วิธีควบคุมการขนส่งข้อมูล หรือ ทีซีพี (Transmission Control Protocol: TCP) เป็นหนึ่งในโพรโทคอลหลักในเครือข่ายอินเทอร์เน็ต หน้าที่หลักของทีซีพี คือ ควบคุมการรับส่งข้อมูลระหว่างแม่ข่ายถึงเครือข่าย เพื่อใช้แลกเปลี่ยนข้อมูลระหว่างกัน โดยตัวโพรโทคอลจะรับประกันความถูกต้อง และลำดับของข้อมูลที่ส่งผ่านระบบเครือข่าย นอกจากนั้นทีซีพียังช่วยจำแนกข้อมูลให้ส่งผ่านไปยังแอปพลิเคชัน ที่ทำงานอยู่บนแม่ข่ายเดียวกันให้ถูกต้องด้วย
งานหลักที่สำคัญของทีซีพีอีกงานหนึ่งคือ เป็นโพรโทคอลที่ขั้นกลางระหว่างแอปพลิเคชันและเครือข่ายไอพี ทำให้แอปพลิเคชันจากแม่ข่ายหนึ่ง สามารถส่งข้อมูลออกยังอีกแม่ข่ายหนึ่งผ่านเครือข่ายเปรียบเสมือนมีท่อส่งข้อมูลระหว่างกัน
ทีซีพี เป็นโพรโทคอลที่ได้รับความนิยมที่สุดในโลกของอินเทอร์เน็ต มีแอปพลิเคชันจำนวนมากที่ใช้โพรโทคอลทีซีพีเป็นสื่อกลางในการเชื่อมต่อ เช่น เวิลด์ไวด์เว็บ เป็นต้น
จารกรรมทางอุตสาหกรรม
อันตรายที่เกิดขึ้น
การแสดงที่อยู่การทดสอบการบุกที่กระทำระหว่างบริษัทเทคโนโลยีสูงใหญ่ที่ความต้องการของเขาทั้งหลาย เป้าหมายของการทดสอบอยู่ที่เลียนแบบการโจมตีจารกรรมทางอุตสาหกรรม ภายในตัวแปรที่เงินทุน ยุทธศาสตร์การโจมตีที่ครอบคลุมถูกใช้เพื่อเลียนแบบการโจมตีอย่างแน่นอนและเป็นไปได้ การโจมตีเพื่อที่จะเข้าไปถึงฐานข้อมูล การรับตำแหน่งเป็นลูกจ้างชั่วคราวภายในเป้าหมาย การหลบหลีกความรับผิดชอบโดยชั่วคราว ใช้ในทางที่ผิดของการเข้าถึงทางกายภาพ การเจาะข้อมูลภายใน การประสานภายในและการทำให้สะดวกของแฮกเกอร์ภายนอก และการเจาะข้อมูลภายนอกโดยตรง การได้ผลลัพธ์ที่ไม่ถูกต้อง ภายในหนึ่งวันในการทำงาน มากกว่า $1,000,000,000 ของข้อมูลเป็น “ขโมย” ขณะที่ระบบเตือนภัยคือ ป้องกันการรุกราน และSmart Cardsที่ป้องกันการเข้าถึงจากคนภายนอก ข้อมูลถูกเก็บอย่างระมัดระวังจากระบบภายใน ที่ทำให้ในบริษัทซึ่งมีโปรแกรมความปลอดภัยทางเทคนิคใหญ่โตมีความปลอดภัย
การชดใช้ค่าเสียหาย
สำหรับบริษัทมากมาย การสูญหายสามารถจะเป็นได้สามารถโดยง่ายประเมินค่าไว้สูงใน 1,000,000,000 ของดอลลาร์ ความพยายามความปลอดภัยข้อมูลต้องเพราะฉะนั้นการกระทำตัวนับที่ครอบคลุมที่อยู่
การป้องกัน
ตั้งแต่วิธีที่ใช้ในยุคแห่งอุตสาหกรรมมีการตรวจสอบ คือใช้วิธีดั้งเดิม การกระทำตัวนับที่ใช้เพื่อป้องกันการจารกรรม สามารถป้องกันจารกรรมทางอุตสาหกรรมทั้งนี้องค์กรธุรกิจนั้นสามารถเรียนรู้จากหน่วยงานของแบบฝึกหัดความปลอดภัยการป้องกัน ขณะที่เราไม่กำลังสนับสนุนการยึดมั่นรวมเพื่อ DoD มาตรฐาน บริษัทต้องใช้ระดับของมาตรฐานการนับ ซึ่งแสดงว่าถูกต้องโดยการสูญหายสามารถจะเป็นได้ซึ่งบริษัทสามารถได้รับ ที่ครอบคลุมเป็นวิธีที่ใช้ระหว่างพวกเขา มี 4 ขั้นของความพยายามความปลอดภัยที่ครอบคลุมซึ่งเพิ่มและการสนับสนุนกันและกัน: ทางเทคนิค ปฏิบัติ ฟิสิกส์ และ ความปลอดภัยเจ้าหน้าที่ กระดาษแผ่นนี้แนะนำความคิดของความปลอดภัยที่ครอบคลุม มันถูกแนะนำซึ่งกระดาษแผ่นอื่นเอกสารติดตามบนความคิดดังต่อไปนี้อย่างแข็งแรง
ในการแข่งขันทางเศรษฐกิจเพิ่มขึ้นเรื่อยๆ จำเป็นต้องป้องกันจารกรรมทางอุตสาหกรรมที่ใหญ่กว่า ด้วยความเสียใจ การทิ้งเอกสารเป็นความลับของคุณ--ถึงแม้จะใกล้ความดูแลอย่างมาก--ก็ไม่พออีกต่อไป ในที่สุด ศาลฎีกาอเมริกาได้ปกครอง"Dumpster diving"นั้น สำหรับเอกสารไม่ใช่แม้แต่ไม่ถูกต้องตามกฎหมาย
Leucosalpa
Leucosalpa เป็นสกุลของพืชดอกที่อยู่ในวงศ์ Orobanchaceae.
ถิ่นกำเนิดของมันคือ มาดากัสการ์
สปีชีส์ในสกุล ได้แก่:
การเลิกระบบฟิวดัลในประเทศฝรั่งเศส
หนึ่งในเหตุการณ์สำคัญของช่วงการปฏิวัติฝรั่งเศสคือ ราตรี 4 สิงหาคม (Nuit du 4 août) ซึ่งเป็นการเลิกระบบศักดินา ตลอดจนเลิกกฎเกณฑ์เก่า ระบบภาษี และอภิสิทธิ์ที่หลงเหลือจากยุคศักดินา สภาธรรมนูญแห่งชาติได้ประชุมกันในคืนวันที่ 4 สิงหาคม และประกาศว่า "สภาแห่งชาติจะล้มเลิกระบบศักดินาทั้งปวง" ซึ่งรวมถึงสิทธิถือครองที่ดินของฐานันดรที่สอง (พวกขุนนาง) และเครื่องทศางค์ที่สั่งสมโดยฐานันดรที่หนึ่ง (คณะสงฆ์คาทอลิก) ระบบการพิจารณาคดีแบบเก่าถูกระงับใช้ในคราวเดียวกัน และถูกยกเลิกที่สุดใน ค.ศ. 1790
เหตุการณ์
ภายหลังการทลายคุกบัสตีย์ในวันที่ 14 กรกฎาคม ค.ศ. 1789 เกิดความวุ่นวายปั่นป่วนไปทั่วกรุงปารีสและแถบชนบท พวกขุนนางถูกทำร้ายและคฤหาสน์ต่าง ๆ ของชนชั้นสูงถูกเผาทำลาย วิหารและปราสาทหลายแห่งถูกโจมตีและทำลายเช่นกัน กลายเป็นช่วงที่เรียกว่า ลากร็องด์เปอร์ (La Grande Peur) หรือความกลัวครั้งใหญ่ สังคมอยู่ในภาวะหวาดผวาว่าใครจะเป็นเหยื่อรายต่อไป ผู้ก่อเหตุไม่ได้มีแต่เพียงพวกคนไร้บ้านและชาวนาชาวไร่ผู้หิวโหยเท่านั้น ยังมีพวกคนชนบทที่ถือโอกาสนี้เข้าร่วมผสมโรง
เหตุลากร็องด์เปอร์ทำให้รัฐบาลฝรั่งเศสตกอยู่ในภาวะเปราะบาง รัฐบาลขาดอำนาจในการตัดสินใจ การจลาจลที่ยืดเยื้อทำให้ต่างฝ่ายต่างวิตกว่าเหตุการณ์จะยิ่งบานปลายเกินกว่าจะควบคุม ซึ่งก็เป็นจริงดังว่า นับเป็นสภาวะที่ประเทศไม่เคยประสบพบมาก่อน
ปลายเดือนกรกฎาคม มีรายงานว่าชาวไร่ผู้ก่อจลาจลกำลังมุ่งหน้าเข้ากรุงปารีสจากทั่วทุกทิศของประเทศ สภาแห่งชาติจึงตัดสินใจที่จะปฏิรูปโครงสร้างทางสังคมเสียใหม่เพื่อหวังลดอุณหภูมิทางการเมืองและจะนำไปสู่การปรองดอง สภาแห่งชาติได้พิจารณาวาระนี้ในกลางดึกของวันที่ 4 สิงหาคม และในเช้าวันที่ 5 นั้นเองก็ประกาศว่าจะมีการล้มเลิกระบบศักดินาทั้งหมด รวมถึงเพิกถอนสิทธิพิเศษของคณะสงฆ์และขุนนาง กฤษฎีกานี้ตราขึ้นอย่างสมบูรณ์ในวันที่ 11 สิงหาคม
Lytocarpia
Lytocarpia เป็นสกุลของไฮโดรซัวที่อยู่ในวงศ์ Aglaopheniidae.
สกุลมี การกระจายทั่วโลก
สปีชีส์ในสกุล ได้แก่:
โตโยต้า ลีกคัพ 2560
ฟุตบอลไทยลีกคัพ "โตโยต้า ลีกคัพ 2560" เป็นการแข่งขันฟุตบอลถ้วยอาชีพของประเทศไทย ลำดับรองลงมาจากฟุตบอลช้าง เอฟเอคัพ ภายใต้การจัดการของสมาคมฟุตบอลแห่งประเทศไทย ร่วมมือกับ บริษัทไทยพรีเมียร์ลีก และ การกีฬาแห่งประเทศไทย โดยมี บริษัท โตโยต้า มอเตอร์ (ประเทศไทย) จำกัด เป็นผู้ให้การสนับสนุนหลัก
เริ่มการแข่งขันรอบคัดเลือก รอบแรกตั้งแต่วันที่ 1 มีนาคม ไปจนถึงรอบชิงชนะเลิศ ที่ สนามศุภชลาศัย เงินรางวัลทีมแชมป์ 5 ล้านบาท
สโมสรที่คว้าแชมป์โตโยต้า ลีกคัพ 2560 จะได้ลงเล่นในแม่โขงคลับแชมเปียนชิพ 2017 พบกับตัวแทนสโมสรในแถบลุ่มแม่น้ำโขง
รอบแรก (รอบ 32 ทีมสุดท้าย)
รอบแรกจะประกอบไปด้วยสิบสโมสรซึ่งเป็นผู้ชนะของการคัดเลือกรอบเพลย์ออฟ, 4 สโมสร ซึ่งเป็นผู้ชนะของรอบคัดเลือกรอบที่ผ่านมา, และสิบแปดสโมสร จาก ไทยลีก ฤดูกาล 2560. รอบแรกได้เริ่มทำการจับสลากขึ้นเมื่อวันที่ 27 มิถุนายน พ.ศ. 2560 เวลา 14.00 น. ณ โรงแรมดิ เอมเมอรัลด์ รัชดา.
รอบสอง (รอบ 16 ทีมสุดท้าย)
รอบสอง (รอบ 16 ทีมสุดท้าย) จะประกอบไปด้วยสิบสโมสรซึ่งเป็นผู้ชนะของรอบแรก 15 สโมสร ซึ่งรอบสอง (รอบ 16 ทีมสุดท้าย) ได้เริ่มทำการจับสลากขึ้นเมื่อวันที่ 9 สิงหาคม พ.ศ. 2560 เวลา 14.30 น. ณ โรงแรมดิ เอมเมอรัลด์ รัชดา.
รอบก่อนรองชนะเลิศ (รอบ 8 ทีมสุดท้าย)
รอบก่อนรองชนะเลิศ (รอบ 8 ทีมสุดท้าย) จะประกอบไปด้วยแปดสโมสรซึ่งเป็นผู้ชนะของรอบสอง 8 สโมสร ซึ่งรอบก่อนรองชนะเลิศ (รอบ 8 ทีมสุดท้าย) ได้เริ่มทำการจับสลากขึ้นเมื่อวันที่ 5 ตุลาคม พ.ศ. 2560 เวลา 14.00 น. ณ โรงแรมดิ เอมเมอรัลด์ รัชดา.
รอบรองชนะเลิศ
รอบรองชนะเลิศจะประกอบไปด้วยสี่สโมสรซึ่งเป็นผู้ชนะของรอบ 8 ทีมสุดท้าย, พวกเขาทั้งหมดคือสโมสรที่มาจาก ที1. ซึ่งรอบรองชนะเลิศ ได้เริ่มทำการจับสลากขึ้นเมื่อวันที่ 17 ตุลาคม พ.ศ. 2560 เวลา 14.00 น. ณ โรงแรมดิ เอมเมอรัลด์ รัชดา.
ยันลูกา เปรสเตียนิ
ยันลูกา เปรสเตียนิ โกรส (Gianluca Prestianni Gross; เกิด 31 มกราคม 2006) เป็นนักฟุตบอลอาชีพชาวอาร์เจนตินา ซึ่งเล่นในตำแหน่งปีก ให้กับเบเลซซาร์ฟิล
สโมสร
เปรสเตียนิลงเล่นในฐานะนักฟุตบอลอาชีพเป็นครั้งแรกให้กับเบเลซซาร์ฟิลในโกปาลิเบร์ตาโดเรส ในวันที่ 24 พฤษภาคม 2022 ในเกมที่พบกับเอสตูเดียนเตส
ทีมชาติ
เปรสเตียนิลงเล่นให้ทีมชาติอาร์เจนตินาในรุ่นอายุไม่เกิน 17 ปี
ในเดือนมีนาคม 2023 สื่อหลายสำนักเริ่มรายงานเกี่ยวกับความสนใจจากโรแบร์โต มันชีนีที่จะเรียกเปรสเตียนิติดทีมชาติอิตาลีชุดใหญ่ เพียงไม่กี่สัปดาห์หลังจากการย้ายมาเล่นให้อิตาลีสำเร็จสำหรับเพื่อนร่วมชาติItalian-Argentine มาเตโอ เรเตกิ
ชีวิตส่วนตัว
เกิดในประเทศอาร์เจนตินา เปรสเตียนิเป็นชาวอาร์เจนตินาเชื้อสายอิตาลี
แหล่งข้อมูลอื่น
]
คาร์ดิฟฟ์
คาร์ดิฟฟ์ (Cardiff; Caerdydd; ) เป็นเมืองหลวง เมืองที่ใหญ่ที่สุดและมีประชากรมากที่สุดของประเทศเวลส์ โดยเป็นเมืองที่มีฐานะเป็นนครในสหราชอาณาจักรและใหญ่ที่สุดเป็นอันดับที่ 11 ในสหราชอาณาจักร เป็นเมืองศูนย์กลางการค้า ที่ตั้งของสถาบันทางวัฒนธรรมแห่งชาติและสื่อสารมวลชนในภาษาเวลส์ และที่ตั้งของสมัชชาแห่งชาติเวลส์ จากข้อมูลสำมะโนประชากรในปี พ.ศ. 2554 มีประชากรในเขตรัฐบาลท้องถิ่นระดับเดียวราว 346,090 คน ขณะที่พื้นที่เขตเมืองมีประชากร 479,000 คน และในเขตปริมณฑลมากกว่า 1.4 ล้านคน คิดเป็นครึ่งหนึ่งของประชากรทั้งหมดของแคว้น คาร์ดิฟฟ์เป็นเมืองที่มีความโดดเด่นด้านการท่องเที่ยว จากข้อมูลในปี พ.ศ. 2560 มีนักท่องเที่ยวมาเยือนคาร์ดิฟฟ์กว่า 21.3 ล้านคน คาร์ดิฟฟ์อยู่ในอันดับที่ 6 ของโลกสำหรับจุดหมายทางเลือกในการท่องเที่ยว จากการจัดอันดับโดยนิตยสาร เนชั่นแนลจีโอกราฟิก
คาร์ดิฟฟ์ก่อตั้งเป็นเมืองใน พ.ศ. 2448 และสถาปนาเป็นเมืองหลวงของเวลส์อย่างเป็นทางการเมื่อ พ.ศ. 2498
วัดแสงสิริธรรม
วัดแสงสิริธรรม หรือชื่อเดิม วัดขวิด เป็นวัดราษฎร์เก่าแก่ตั้งแต่สมัยต้นกรุงรัตนโกสินทร์ ตั้งอยู่ในหมู่ที่ 5 บ้านเตาอิฐ ตำบลท่าอิฐ อำเภอปากเกร็ด จังหวัดนนทบุรี สร้างขึ้นราวปี พ.ศ. 2327 สำหรับชื่อวัดแสงสิริธรรมในปัจจุบันนั้น ได้รับพระราชทานวิสุงคามสีมาเมื่อปี พ.ศ. 2334 ในสมัยรัชกาลที่ 1 นับตั้งแต่บัดนั้นเป็นต้นมา
วัดแสงสิริธรรมมีจุดเด่นที่สำคัญ คือ พระอุโบสถและเจดีย์รายเก่า ภายในพระอุโบสถประดิษฐานพระประธานพระพุทธศรีโรจนชัย หรือที่ชาวบ้านเรียก หลวงพ่อโต พระพุทธรูปปูนปั้นปางมารวิชัย กับหลวงพ่อดำ พระพุทธรูปหล่อสัมฤทธิ์ปางมารวิชัยสมัยอยุธยา ซึ่งมีประวัติเคยมีการลักลอกโจรกรรมถึงสามครั้งแต่ก็ไม่สำเร็จ
ในวันที่ 19 มกราคม พ.ศ. 2558 วัดแสงสิริธรรมได้รับการขึ้นทะเบียนจากกรมศิลปากรเป็นโบราณสถาน ระบุ 24 มีนาคม 2558 เล่ม 132 ตอนพิเศษ 65 ง หน้า 26 ปัจจุบัน นอกจากตัววัดแสงสิริธรรมแล้ว ยังมีตลาดน้ำขนาดเล็กซึ่งตั้งอยู่ติดกับพระอุโบสถเก่า เป็นแหล่งท่องเที่ยวโดยรอบเกาะเกร็ดรอบนอกอีกแห่งหนึ่งของจังหวัดนนทบุรี
ร้านไอทูนส์
ร้านไอทูนส์ หรือ ไอทูนส์สโตร์ (iTunes Store) เป็นคลังสื่อออนไลน์ ขายเพลง วิดีโอ แอปพลิเคชัน รายการโทรทัศน์ ภาพยนตร์ ทางอินเทอร์เน็ต ไอพอด และไอโฟน ของบริษัทแอปเปิล คอมพิวเตอร์ เข้าถึงได้จากโปรแกรมไอทูนส์
วอลเลย์บอลชายชิงแชมป์โลก 2022 รอบคัดเลือก
วอลเลย์บอลชายชิงแชมป์โลก 2022 จะมี 24 ทีมที่เข้าร่วมแข่งขัน โดยประเทศรัสเซียในฐานะประเทศเจ้าภาพจะผ่านเข้ารอบสุดท้ายโดยอัตโนมัติ เช่นเดียวกับประเทศโปแลนด์ในฐานะแชมป์โลกปัจจุบัน ส่วนที่เหลืออีก 22 ทีมมาจากทีมชนะเลิศและรองชนะเลิศจากการแข่งขันชิงแชมป์ทวีปปี 2021 ทั้งหมด 10 ทีม และ 12 ทีมจากการจัดอันดับโลกของเอฟไอวีบี สำหรับทีมที่ยังไม่ผ่านการคัดเลือก
เอวีซี
จาก 16 ทีมที่ผ่านเข้ารอบ ทีมชนะเลิศและทีมรองชนะเลิศจะผ่านการคัดเลือกเข้าแข่งขันวอลเลย์บอลชายชิงแชมป์โลก 2022
ซีเอวีบี
จาก 16 ทีมที่ผ่านเข้ารอบ ทีมชนะเลิศและทีมรองชนะเลิศจะผ่านการคัดเลือกเข้าแข่งขันวอลเลย์บอลชายชิงแชมป์โลก 2022
Leucophysalis
Leucophysalis เป็นสกุลของพืชดอกที่อยู่ในวงศ์ Solanaceae.
วอลเลย์บอลชายชิงแชมป์โลก 2022 รอบคัดเลือก
ซีอีวี
จาก 24 ทีมที่ผ่านเข้ารอบ ทีมชนะเลิศและทีมรองชนะเลิศจะผ่านการคัดเลือกเข้าแข่งขันวอลเลย์บอลชายชิงแชมป์โลก 2022
วนอุทยานพุม่วง
วนอุทยานพุม่วง ตั้งอยู่ในท้องที่ตำบลจระเข้สามพัน อำเภออู่ทอง จังหวัดสุพรรณบุรี อยู่ในเขตป่าสงวนแห่งชาติป่าเขาตะโกปิดทองและป่าเขาเพชรน้อย มีเนื้อที่ประมาณ 1,725 ไร่ โดยกรมป่าไม้ได้ประกาศจัดตั้งเป็นวนอุทยานเมื่อวันที่ 26 ธันวาคม พ.ศ. 2527 เป็นภูเขาหลายลูกติดต่อกันส่วนใหญ่เป็นหินปูน บริเวณตอนกลางเป็นที่ราบ สูงประมาณ 100-130 เมตร บริเวณสูงที่สุดคือเขาโกปิดทองสูง 233 เมตรเหนือระดับน้ำทะเล และมีสถานที่ประวัติศาสตร์เกี่ยวกับวรรณคดีอยู่บริเวณเชิงเขา ป่าที่พบเป็นป่าเบญจพรรณ พันธุ์ไม้ที่พบได้แก่ ตะโก พุด โมกมัน มะกอกป่า จั่น ปรง จันทน์ขาว จันผา เป็นต้น
Leucophysalis
สปีชีส์ในสกุล ได้แก่:
วอลเลย์บอลชายชิงแชมป์โลก 2022 รอบคัดเลือก
ซีเอสวี
จาก 5 ทีมที่เข้าร่วมแข่งขัน ทีมชนะเลิศและทีมรองชนะเลิศจะผ่านการคัดเลือกเข้าแข่งขันวอลเลย์บอลชายชิงแชมป์โลก 2022
นอร์เซกา
จาก 8 ทีมที่เข้าร่วมแข่งขัน ทีมชนะเลิศและทีมรองชนะเลิศจะผ่านการคัดเลือกเข้าแข่งขันวอลเลย์บอลชายชิงแชมป์โลก 2022
ประวัติศาสตร์ยุโรป
บทความนี้ว่าด้วยประวัติศาสตร์ของทวีปยุโรปโดยรวม
ยุคก่อนประวัติศาสตร์
มนุษย์โฮโมอีเรคตัส (บรรพบุรุษของมนุษย์ปัจจุบัน) กับ มนุษย์นีแอนเดอร์ธอล (Neanderthals) อาศัยอยู่ในยุโรปมานานก่อนที่มีมนุษย์ปัจจุบัน (โฮโมเซเปียน หรือ Homo sapiens)
กระดูกของมนุษย์ยุคแรก ๆ ในยุโรปถูกพบที่เมือง Dmanisi ประเทศจอร์เจีย ซึ่งกระดูกเหล่านั้นคาดว่ามีอายุราว ๆ 2 ล้านปีก่อนคริสตกาล หลักฐานของมนุษย์ที่มีโครงสร้างสรีระคล้ายมนุษย์ปัจจุบันที่ปรากฏในยุโรปที่เก่าที่สุดนั้นคือประมาณ 35,000 ปีก่อนคริสตกาล แต่หลักฐานแสดงการตั้งรกรากถาวรนั้นแสดงอยู่ราว ๆ 7000 ปีก่อนคริสตกาลในประเทศบัลแกเรีย โรมาเนีย และ กรีซ
ยุโรปกลางเข้าสู่ยุคหินใหม่ (Neolithic) ในช่วงราว ๆ 6000 ปีก่อนคริสตกาลก่อนหลาย ๆ ที่ในยุโรปเหนือซึ่งเข้าสู่ยุคหินใหม่ในช่วงราว ๆ 5000 ถึง 4000 ปีก่อนคริสตกาล
ราว ๆ 2000 ปีก่อนคริสตกาลเริ่มมีอารยธรรมที่มีความรู้ทางการอ่าน-เขียนในยุโรปคืออารยธรรมของพวกมิโนน (Minoans) ที่เกาะcrete และตามด้วยพวกไมเซเนียน (Myceneans) (ทั้งสองอารยธรรมอยู่ราว ๆ บริเวณซึ่งเป็นประเทศกรีซในปัจจุบัน)
สงครามกรีก-เปอร์เซีย และสงครามเปโลโปนีเซีย
สงครามกรีก-เปอร์เซีย คือสงครามของพวกกรีกกับชาวเปอร์เซียที่บุกมาจากทางฝั่งอาหรับเข้ามาทางตอนเหนือ ประวัติศาสตร์ได้จดบันทึกวีรกรรมของชาวสปาร์ตา (Sparta) ที่ไปรบขวางพวกเปอร์เซียที่มีเป็นแสนได้ด้วยกำลังคนไม่กี่พันที่ช่องเขาเทอร์มอพิลี (Thermopylae) นำโดยกษัตริย์เลโอไนดาสที่ 1 (Leonidas I) หยุดพวกเปอร์เซียไว้ได้หลายวันก่อนที่จะถูกทำลาย ถ่วงเวลาให้ชาวกรีกมีเวลาตั้งตัวต่อกรกับชาวเปอร์เซียได้สำเร็จในภายหลัง
สงครามเพโลพอนนีเซียน เป็นสงครามกลางเมืองระหว่างรัฐของชาวเอเธนส์ (Athens) มหาอำนาจทางทะเลกับชาวสปาร์ตาชนชาตินักรบหลังจากสงครามกับพวกเปอร์เซียได้ไม่นาน
ชาวสปาร์ตาไปขอความช่วยเหลือจากพวกเปอร์เซียให้ช่วยต่อเรือไปสู้กับชาวเอเธนส์ ตัดเสบียงทางทะเลจนชาวเอเธนส์อดอยากต้องยอมแพ้ไปในที่สุด หลังจากสงครามครั้งนี้รัฐกรีกก็เริ่มทำสงครามกันเรื่อยมาทำให้เสื่อมอำนาจลงอย่างรวดเร็วจนการมาถึงของชาว มาซีดอน (Macedon)
พระเจ้าอเล็กซานเดอร์มหาราช
ในขณะที่รัฐของกรีกแตกกระจายเป็นก๊ก ๆ ชาวมาซีดอนทางตอนเหนือก็เรืองอำนาจขึ้นมา ฟิลลิปป์ (Phillip) เป็นผู้ที่เริ่มสร้างฐานอำนาจนำกองทัพบุกรัฐกรีกขึ้นเป็นผู้นำสมาพันธ์กรีกกุมอำนาจไว้ในมือ
หลังจากสงครามกับพวกเปอร์เซียชาวกรีกก็ยังแค้นไม่หาย พยายามอย่างยิ่งที่จะบุกเข้าไปบ้าง ฟิลลิปป์สร้างกองทัพของเขาบ้างหลังจากที่รวมกรีกไว้ได้ แต่ก็มาถูกสังหารเสียก่อน คราวนี้ พระเจ้าอเล็กซานเดอร์มหาราช (Alexander the great) ลูกชายเพียงคนเดียวก็ขึ้นมาครองอำนาจแทน นำทัพสู้กับชาวเปอร์เซียบุกลงไปถึง “อียิปต์" จนชาวเปอร์เซียที่เคยรุ่งเรืองมากที่สุดอาณาจักรหนึ่งต้องมาเสื่อมอำนาจลงไป
อเล็กซานเดอร์ยังไม่พอใจกับชัยชนะเพียงแค่นี้เขายังนำกองทัพบุกไปถึงอินเดีย แต่ก็ไปต่อไม่ไหวเนื่องจากห่าฝนที่ตกลงมาอย่างไม่ลืมหูลืมตาของดินแดนเขตร้อน ทหารก็เหนื่อยอ่อนจากการทำศึกหนักอย่างยาวนาน และคิดถึงบ้าน จนจอมทัพที่ยิ่งใหญ่ที่สุดในโลกยังต้องจำใจเดินทางกลับบ้านเกิดเสียที เขาล่องเรือทางแม่น้ำสินธุมาถึงบาบิโลน (ระหว่างแม่น้ำไทกรีส และแม่น้ำยูเฟรติส ในปัจจุบัน) และตั้งเมืองหลวงที่นั่น
อเล็กซานเดอร์กลับบ้านไปได้ไม่ทันไรก็มาด่วนตายตอนอายุสามสิบสามปี นักประวัติศาสตร์บันทึกสาเหตุว่าเป็นเพราะการดื่มเหล้าอย่างหนักในงานเลี้ยงครั้งหนึ่งจนร่างกายของเขารับไม่ไหว แต่บางคนก็แย้งว่าเขาถูกวางยาพิษ จากนั้นอาณาจักรของเขาได้ถูกแย่งกันในหมู่แม่ทัพของกรีก คือ แคสแซนเดอร์ ไลซิมคัส เซลิวคัส และ ทอเลมี
ความรุ่งเรืองของกรุงโรม
พวกโรมันมีกษัตริย์ปกครองกันเรื่อยมาหลังตำนานโรมูลุส (Romulus) กษัตริย์ลูกหมาป่าที่ก่อตั้งกรุงโรม จนมาถึงรุ่นของกษัตริย์ทาควิน (Tarquin the pround) เป็นองค์สุดท้าย ว่ากันว่าชาวโรมันไม่พอใจที่ทาควินสร้างสิ่งก่อสร้างต่าง ๆ มากมายจนประชาชนเดือดร้อนทำให้มีตระกูลชั้นสูงพวกแพทริเซียน (Partrician) ที่มีอำนาจในกรุงโรมนำโดยสกุล บรูตัส (Brutus) พากันขับไล่พระองค์ลงจากบัลลังก์
ตั้งแต่นั้นมาชาวโรมันก็ใช้การปกครองแบบสาธารณรัฐปกครองโดยสภาซีเนตมาถึง 400 ปีจวบจนมาถึงยุคของจักรพรรดิออกัสตัส (Augustus) จักรพรรดิพระองค์แรกของจักรวรรดิโรมัน
การล่มสลายของกรุงโรม
พวกคนเถื่อนทางตอนเหนือของยุโรปก้าวร้าวบุกรุกอาณาจักรโรมันกันเป็นว่าเล่น หนึ่งในนั้นมี “แอตติลา” (Attila) ผู้นำของคนเถื่อนที่เป็นตำนาน รวบรวมเหล่าคนเถื่อนมาไว้ด้วยกันนำกำลังบุกเข้าไปในอาณาจักร โรมันแต่ถึงกระนั้นก็ไม่สามารถที่จะบุกเข้าไปถึงกรุงโรมได้ถูกพวกโรมันหยุดยั้งไว้ได้ก่อน แล้วก็มาด่วนตายไป
แต่การกระทำของแอตติลาก็ส่งผลให้พวกคนเถื่อนบุกเข้าไปในจักรวรรดิโรมัน จนในที่สุดกรุงโรมก็ถูกตีแตกโดยพวกเยอรมัน เป็นการสิ้นสุดอิทธิพลของพวกโรมันในยุโรปตะวันตก คงเหลือแต่พวกโรมันที่กรุงคอนสแตนติโนเบิลเท่านั้นที่ยังคงแผ่อิทธิพลออกไป
จักรวรรดิโรมันอันศักดิ์สิทธิ์เรืองอำนาจ
กรุงโรมล่มสลายพร้อมกับการก้าวขึ้นมาของคนเถื่อนทางเหนือ พวกแฟรงค์ (Frank) คนเถื่อนทางประเทศฝรั่งเศสก้าวขึ้นมาเป็นใหญ่โดยการนำของ “พระเจ้าชาร์เลอมาญ” เมื่อรวบรวมดินแดนทางยุโรปตะวันตกไว้ได้มากมายแล้ว ชาเลอร์มาญก็ไปทำสัญญากับพระสันตะปาปาขึ้นเป็นจักรพรรดิของอาณาจักรโรมันตะวันตก ตั้งอาณาจักรโรมันตะวันตกขึ้นมาใหม่จากที่เคยล่มสลายลงไป ภายใต้ชื่อ "จักรวรรดิโรมันอันศักดิ์สิทธิ์ (Holy Roman Empire)" ทั้งนี้ก็เพื่อจะได้เป็นอิสระจากอิทธิพลของอาณาจักรโรมันตะวันออก
สงครามครูเสด
พระสันตะปาปาเรียกร้องให้ชาวคริสต์ทุกคนนำกำลังไปช่วยเหลือจักรวรรดิโรมันตะวันออกที่กำลังถูกพวกอาหรับกลืนกิน กองทัพของผู้ศรัทธานำกำลังบุกเข้าไปถึงกรุง เยรูซาเลม ดินแดนอันศักดิ์สิทธิ์ในพระคำภีร์ฉบับเก่าของโมเสสที่ถูกชาวอาหรับครอบครอง
Leptoseris
Leptoseris เป็นสกุลของปะการังที่อยู่ในวงศ์ Agariciidae
ประวัติศาสตร์ยุโรป
สงครามร้อยปี
สงครามร้อยปีเป็นความขัดแย้งระหว่างอังกฤษและฝรั่งเศส นาน 116 ปี นับจาก พ.ศ. 1880 ถึง พ.ศ. 1996 (ค.ศ. 1337 ถึง 1453) เริ่มจากการอ้างสิทธิ์ของกษัตริย์อังกฤษเหนือบัลลังก์ฝรั่งเศส คำที่นักประวัติศาสตร์ใช้นิยามสงครามความขัดแย้งแบ่งได้สามถึงสี่ช่วง คือ สงครามยุคเอ็ดเวิร์ด(Edwardian War 1337-1360) สงครามยุคแครอไลน์ (Caroline War 1369-1389) สงครามยุคแลงคาสเตอร์ (Lancastrian War 1415-1429)
Leptoseris
สกุลมีการกระจายทั่วโลก
ประวัติศาสตร์ยุโรป
สงครามร้อยปี
อังกฤษกับฝรั่งเศสเป็นไม้เบื่อไม้เมากันมานาน ชาวนอร์มังดีบุกไปชิงราชบังลังก์ที่เกาะอังกฤษเพราะยังอยากที่จะได้ดินแดนของบรรพบุรุษกลับมาอีกครั้ง อังกฤษกับฝรั่งเศสจึงทำสงครามกันเรื่อยมา
Leptoseris
สปีชีส์ในสกุล ได้แก่:
ประวัติศาสตร์ยุโรป
การล่มสลายของกรุงคอนสแตนติโนเปิล
หลังจากการล่มสลายของกรุงโรม โรมันทางฝั่งตะวันออกก็ค่อยๆ ลืมเลือนความยิ่งใหญ่ของตัวเองในฟากตะวันตกไปหมด จักรพรรดิองค์ต่อๆ มาก็ไม่ใช่คนจากอิตาลีอีกต่อไป แต่เป็นชาวกรีกดั้งเดิมที่อยู่มาก่อนพวกโรมัน พวกกรีกเมื่อไม่รู้สึกถึงคุณค่าของความเป็นโรมันก็ตั้งชื่ออาณาจักรใหม่เป็น “ไบแซนไทน์” (Byzantine) ตามชื่อเก่าของเมืองคอนสแตนติโนเบิลเมืองที่มั่งคั่งที่สุดในยุโรปยุคมืด
แต่ชาวอาหรับที่ขยายอำนาจออกมาก็ทำให้ไบแซนไทน์เสื่อมอำนาจลงเรื่อยๆ จนในที่สุดก็มาเสียกรุงให้กับชาวเติร์ก (Turk) ทำให้กรุงไบเซนติอุมกลายเป็นเมืองหลวงในชื่อ อิสตันบูล (Istanbul)
การปฏิวัติฝรั่งเศส
การเข้าแทรกแซงของฝรั่งเศสในสงครามปฏิวัติอเมริกาทำให้รัฐล้มละลาย หลังความพยายามปฏิรูปการเงินล้มเหลวหลายครั้ง พระเจ้าหลุยส์ที่ 16 ทรงถูกโน้มน้าวให้เปิดประชุมสภาฐานันดร ซึ่งเป็นองค์กรผู้แทนของประเทศอันประกอบด้วยสามฐานันดร ได้แก่ นักบวช ขุนนางและสามัญชน สมาชิกสภาฐานันดรประชุมกันที่พระราชวังแวร์ซายในเดือนพฤษภาคม ค.ศ. 1789 แต่การถกเถียงว่าจะใช้ระบบการออกเสียงแบบใดนั้นต่อมาจะกลายมาเป็นทางตัน เดือนมิถุนายน ฐานันดรที่สาม และมีสมาชิกอีกสองฐานันดรเข้าร่วม ประกาศตนเป็นสมัชชาแห่งชาติ และปฏิญาณว่าจะไม่สลายตัวจนกว่าฝรั่งเศสจะมีรัฐธรรมนูญ และตั้งสภาร่างรัฐธรรมนูญแห่งชาติขึ้นในเดือนกรกฎาคม ขณะเดียวกัน ประชาชนกรุงปารีสลุกขึ้นต่อต้าน และทลายคุกบาสตีย์ที่ขึ้นชื่อเมื่อวันที่ 14 กรกฎาคม ค.ศ. 1789
ขณะนั้น สมัชชาต้องการสถาปนาระบอบราชาธิปไตยภายใต้รัฐธรรมนูญ และในห้วงสองปีถัดมา ได้ผ่านกฎหมายหลายฉบับรวมทั้งคำประกาศว่าด้วยสิทธิมนุษยชนและสิทธิพลเมือง การเลิกระบบฟิวดัล และการเปลี่ยนแปลงพื้นฐานในความสัมพันธ์ระหว่างฝรั่งเศสกับกรุงโรม ในตอนแรกพระมหากษัตริย์ทรงยินยอมกับการเปลี่ยนแปลงเหล่านี้และได้รับความนิยมอยู่พอสมควรจากประชาชน แต่เมื่อการต่อต้านพระมหากษัตริย์เพิ่มขึ้นร่วมกับการบุกครองจากต่างชาติที่คุกคาม พระมหากษัตริย์ ผู้ทรงถูกถอดพระราชอำนาจ ตัดสินพระทัยลี้ภัยไปพร้อมกับพระบรมวงศานุวงศ์ แต่มีคนจำพระองค์ได้และทรงถูกนำพระองค์กลับมายังกรุงปารีส วันที่ 12 มกราคม ค.ศ. 1793 พระองค์ถูกตัดสินประหารชีวิต ด้วยข้อหากบฏ
นโปเลียน โบนาปาร์ตเป็นนายพลที่ประสบความสำเร็จที่สุดของฝรั่งเศสในสงครามปฏิวัติ โดยพิชิตแผ่นดินอิตาลีผืนใหญ่ และบีบให้ออสเตรียขอสันติภาพ ใน ค.ศ. 1799 เขากลับจากอียิปต์และวันที่ 18 บรูแมร์ (9 พฤศจิกายน) โค่นรัฐบาล และแทนที่ด้วยคณะกงสุล โดยมีเขาเป็นกงสุลใหญ่ วันที่ 2 ธันวาคม ค.ศ. 1804 หลังแผนลับลอบสังหารล้มเหลว เขาปราบดาภิเษกขึ้นเป็นจักรพรรดิ ใน ค.ศ. 1805 นโปเลียนวางแผนบุกครองอังกฤษ แต่พันธมิตรของอังกฤษกับรัสเซียและออสเตรีย (สัมพันธมิตรที่สาม) บีบให้พระองค์หันความสนใจไปยังภาคพื้นทวีป ขณะที่ไม่อาจลวงให้กองเรืออังกฤษที่เหนือกว่าออกจากช่องแคบอังกฤษพร้อมกันนั้น ยุติลงด้วยความปราชัยเด็ดขาดของฝรั่งเศสที่ยุทธนาวีทราฟัลการ์เมื่อวันที่ 21 ตุลาคม ซึ่งดับความหวังใด ๆ ที่จะบุกครองอังกฤษ วันที่ 2 ธันวาคม ค.ศ. 1805 นโปเลียนเอาชนะกองทัพออสเตรีย-รัสเซียที่มีจำนวนเหนือกว่าที่เอาสเทอร์ลิทซ์ บีบให้ออสเตรียถอนตัวจากสัมพันธมิตร และยุบจักรวรรดิโรมันอันศักดิ์สิทธิ์ ใน ค.ศ. 1806 มีการจัดตั้งสัมพันธมิตรที่สี่ วันที่ 14 ตุลาคม นโปเลียนพิชิตปรัสเซียที่ยุทธการเยนา-เออร์ชเตดท์ เคลื่อนที่ผ่านเยอรมนีและพิชิตรัสเซียเมื่อวันที่ 14 มิถุนายน ค.ศ. 1807 ที่ฟรีดลันด์ สนธิสัญญาทิลซิทแบ่งยุโรประหว่างฝรั่งเศสกับรัสเซียและสถาปนาดัชชีวอร์ซอ
วันที่ 12 มิถุนายน ค.ศ. 1812 นโปเลียนบุกครองรัสเซียด้วยกองทัพใหญ่ ซึ่งมีกำลังพลเกือบ 700,000 นาย หลังชัยชนะมั่นคงที่สโมเลนสก์และโบโรดีโน นโปเลียนยึดครองกรุงมอสโก และพบว่าถูกเผาโดยกองทัพรัสเซียที่ล่าถอยไป พระองค์ถูกบีบให้ล่าถอย ระหว่างการถอยทัพ กองทัพของพระองค์ถูกคอสแซกก่อกวน และประสบกับโรคระบาดและความอดอยาก มีทหารเพียง 20,000 นายที่รอดชีวิตจากการทัพ จนถึง ค.ศ. 1813 กระแสเริ่มพลิกผันจากนโปเลียน หลังถูกกองทัพเจ็ดชาติพิชิตที่ยุทธการไลป์ซิจในเดือนตุลาคม ค.ศ. 1813 ตามติดด้วยการทัพหกวันและการยึดครองกรุงปารีส พระองค์ทรงถูกบีบให้สละราชสมบัติ ภายใต้สนธิสัญญาฟงแตนโบล พระองค์ทรงถูกเนรเทศไปยังเกาะเอลบา พระองค์กลับมาฝรั่งเศสเมื่อวันที่ 1 มิถุนายน ค.ศ. 1815 เริ่มต้นสมัยร้อยวัน พระองค์ทรงตั้งกองทัพใหม่ แต่ถูกพิชิตอย่างเบ็ดเสร็จโดยกองทัพอังกฤษและปรัสเซียที่ยุทธการวอเตอร์ลูเมื่อวันที่ 18 มิถุนายน ค.ศ. 1815
สงครามโลกครั้งที่หนึ่ง
หลังช่วงค่อนข้างสงบในคริสต์ศตวรรษที่ 19 ส่วนใหญ่ การแข่งขันระหว่างประเทศยุโรปปะทุขึ้นใน ค.ศ. 1914 เมื่อสงครามโลกครั้งที่หนึ่งเริ่มขึ้น มีการระดมทหารยุโรปกว่า 60 ล้านนายระหว่าง ค.ศ. 1914-1918 คู่สงครามฝ่ายหนึ่งมีเยอรมนี ออสเตรีย-ฮังการี จักรวรรดิออตโตมันและบัลแกเรีย (ฝ่ายมหาอำนาจกลาง/ไตรพันธมิตร) อีกฝ่ายหนึ่งมีเซอร์เบียและไตรภาคี ซึ่งเป็นแนวร่วมหลวม ๆ ระหว่างฝรั่งเศส อังกฤษและรัสเซีย และมีอิตาลีซึ่งเข้าร่วมใน ค.ศ. 1915 โรมาเนียใน ค.ศ. 1916 และสหรัฐอเมริกาใน ค.ศ. 1917 รัสเซียของพระเจ้าซาร์ล่มสลายลงในการปฏิวัติเดือนกุมภาพันธ์ ค.ศ. 1917 และเยอรมนีประกาศชัยชนะบนแนวรบด้านตะวันออก หลังจากการปกครองแบบเสรีนิยมนานแปดเดือน การปฏิวัติเดือนตุลาคมนำให้วลาดีมีร์ เลนินและพรรคบอลเชวิกเถลิงอำนาจ นำไปสู่การสถาปนาสหภาพโซเวียตแทนที่จักรวรรดิรัสเซีย เมื่ออเมริกาเข้าร่วมสงครามใน ค.ศ. 1917 โดยอยู่ข้างฝ่ายสัมพันธมิตร และความล้มเหลวของการรุกฤดูใบไม้ผลิของเยอรมนี ทำให้เยอรมนีขาดแคลนกำลังพล ออสเตรีย-ฮังการีและจักรวรรดิออตโตมัน พันธมิตร ก็ยอมจำนน จักรวรรดิทั้งสามสิ้นสุดลงเมื่อฝ่ายสัมพันธมิตรได้ชัยชนะในเดือนพฤศจิกายน ค.ศ. 1918
ระหว่างสงคราม
ในสนธิสัญญาแวร์ซาย ผู้ชนะสงครามกำหนดเงื่อนไขค่อนข้างสาหัสแก่เยอรมนีและรับรองรัฐใหม่ เช่น โปแลนด์ เชโกสโลวาเกีย ฮังการี ออสเตรีย ยูโกสลาเวีย ฟินแลนด์ เอสโตเนีย ลัตเวียและลิทัวเนีย ซึ่งสถาปนาขึ้นในยุโรปกลางจากจักรวรรดิเยอรมัน ออสเตรีย-ฮังการีและรัสเซียเดิม ซึ่งถือว่าอยู่นอกการกำหนดการปกครองชาติด้วยตนเอง ประเทศเหล่านี้ส่วนใหญ่พัวพันในสงครามท้องถิ่น โดยสงครามใหญ่ที่สุด คือ สงครามโปแลนด์-โซเวียต (1919–1921)
ภาวะเศรษฐกิจตกต่ำครั้งใหญ่
หลังตลาดหุ้นวอลล์สตรีทตกใน ค.ศ. 1929 เกือบทั้งโลกก็เข้าสู่ภาวะเศรษฐกิจตกต่ำครั้งใหญ่ เมื่อราคาตก กำไรตก และการว่างงานสูงขึ้น ภาคที่ได้รับผลกระทบหนักที่สุดมีอุตสาหกรรมหนัก เกษตรกรรมเน้นการส่งออก การทำเหมืองแร่และการป่าไม้ และการก่อสร้าง การค้าโลกหดลงถึงสองในสาม
ประชาธิปไตยถูกป้ายสี เมื่อชาติแล้วชาติเล่าในยุโรปส่วนใหญ่ เช่นเดียวกับญี่ปุ่นและละตินอเมริกาส่วนใหญ่ เปลี่ยนเป็นเผด็จการและระบอบอำนาจนิยม ที่สำคัญที่สุด คือ ฮิตเลอร์และพรรคนาซีที่เถลิงอำนาจในเยอรมนีใน ค.ศ. 1933 เกิดสงครามกลางเมืองใหญ่ขึ้นในสเปน โดยฝ่ายชาตินิยมชนะ สันนิบาตชาติช่วยเหลืออะไรไม่ได้เมื่ออิตาลีพิชิตเอธิโอเปียและญี่ปุ่นยึดแมนจูเรียใน ค.ศ. 1931 และยึดจีนได้ส่วนใหญ่เริ่มตั้งแต่ ค.ศ. 1937
สงครามโลกครั้งที่สอง
หลังเป็นพันธมิตรกับอิตาลีของมุสโสลินีใน "สนธิสัญญาเหล็ก" และการลงนามสนธิสัญญาไม่รุกรานกับสหภาพโซเวียต ผู้เผด็จการเยอรมัน อดอล์ฟ ฮิตเลอร์ จึงเปิดฉากสงครามโลกครั้งที่สอง เมื่อวันที่ 1 กันยายน ค.ศ. 1939 โดยเข้าตีโปแลนด์ หลังการเสริมสร้างทหารตลอดปลายคริสต์ทศวรรษ 1930 หลังความสำเร็จขั้นต้นใน ค.ศ. 1939-1941 ซึ่งมีทั้งการพิชิตโปแลนด์ เดนมาร์ก นอร์เวย์ กลุ่มประเทศแผ่นดินต่ำ ฝรั่งเศสและคาบสมุทรบอลข่าน ฮิตเลอร์และพันธมิตรเริ่มขยายเกินตัวใน ค.ศ. 1941 เป้าหมายของฮิตเลอร์เพื่อควบคุมยุโรปตะวันออก แต่เนื่องจากความล้มเหลวในการเอาชนะอังกฤษและความล้มเหลวของอิตาลีในแอฟริกาเหนือและคาบสมุทรบอลข่าน ทำให้การเข้าตีใหญ่สหภาพโซเวียตถูกเลื่อนออกไปกระทั่งเดือนมิถุนายน ค.ศ. 1941 แม้จะประสบความสำเร็จในขั้นต้น กองทัพเยอรมันถูกหยุดใกล้กับกรุงมอสโกในเดือนธันวาคม ค.ศ. 1941
อีกหนึ่งปีถัดมา กระแสของสงครามพลิกผันและเยอรมนีประสบความพ่ายแพ้หลายครั้ง เช่น การล้อมสตาลินกราดและที่เคิสก์ ขณะเดียวกัน ญี่ปุ่น ซึ่งเป็นพันธมิตรกับเยอรมนีและอิตาลีตั้งแต่เดือนกันยายน ค.ศ. 1940 โจมตีอังกฤษและสหรัฐอเมริกาเมื่อวันที่ 7 ธันวาคม ค.ศ. 1941 จากนั้น เยอรมนีได้ประกาศสงครามต่อสหรัฐอเมริกา กองกำลังสัมพันธมิตรชนะในแอฟริกาเหนือ บุกครองอิตาลีใน ค.ศ. 1943 และยึดฝรั่งเศสคืนได้ใน ค.ศ. 1944 ในฤดูใบไม้ผลิ ค.ศ. 1945 เยอรมนีเองถูกบุกครองจากทางตะวันออกโดยสหภาพโซเวียต และจากทางตะวันตกโดยฝ่ายสัมพันธมิตร เมื่อกองทัพแดงงพิชิตไรช์สทักในกรุงเบอร์ลิน ฮิตเลอร์ทำอัตวินิบาตกรรมและเยอรมนียอมจำนนในต้นเดือนพฤษภาคม
สมัยนี้มีลักษณะของพันธุฆาตอย่างเป็นระบบ ระหว่าง ค.ศ. 1942-45 พวกนาซีประสบความสำเร็จในการสังหารพลเรือนกว่า 11 ล้านคน รวมทั้งชาวยิวและชาวยิปซีในยุโรปส่วนใหญ่ เช่นเดียวกับชาวโปแลนด์และชาวโซเวียตเชื้อสายสลาฟอีกหลายล้านคน ขณะเดียวกัน ในคริสต์ทศวรรษ 1930 ระบบแรงงานเกณฑ์ การขับไล่และความอดอยากที่ถูกกล่าวหาว่ามีการวางแผนของโซเวียตก็มียอดผู้เสียชีวิตไม่ต่างกัน ระหว่างและหลังสงคราม พลเรือนหลายล้านคนได้รับผลกระทบจากการบังคับถ่ายโอนประชากร
สงครามเย็น
หลังสงครามโลกครั้งที่สอง สหรัฐอเมริกาและสหภาพโซเวียตเกิดขัดแย้งกันเอง มีการแบ่งโลกออกเป็นสองค่ายคือค่ายเสรีประชาธิปไตยและคอมมิวนิสต์ สงครามเย็นแม้ จะเรียกว่าสงครามแต่ก็เป็นเพียงสงครามที่ไม่มีการรบ มีเพียงสงครามตัวแทนเช่นสงครามเกาหลี สงครามเวียดนาม ฯลฯ สงครามนี้ส่วนใหญ่จะเกี่ยวข้องกับการสะสมอาวุธร้ายแรง การใช้จิตวิทยาโจมตีอีกฝ่าย สงครามเย็นสิ้นสุดเมื่อสหภาพโซเวียตล่มสลายใน พ.ศ. 2534 (ค.ศ.1991)
ร่วมสมัย
แนวคิดดังกล่าว ได้นำไปสู่การจัดตั้ง ”ประชาคมถ่านหินและเหล็กกล้าแห่งยุโรป (European Coal and Steel Community)” ในปี พ.ศ. 2494 (ค.ศ.1951) โดยสนธิสัญญากรุงปารีส ซึ่งแรกเริ่มมีประเทศสมาชิก 6 ประเทศ คือ ฝรั่งเศส เยอรมนี เบลเยียม เนเธอร์แลนด์ ลักเซมเบอร์ก และอิตาลี ทั้งนี้ เนื่องจากถ่านหินและเหล็กกล้าถือเป็นยุทธปัจจัย การจัดตั้งประชาคมเพื่อบริหารทรัพยากรดังกล่าวจึงเสมือนเป็นก้าวแรกที่จะทำให้สงครามระหว่างฝรั่งเศสกับเยอรมนีไม่สามารถเกิดขึ้นได้อีก หลังจากนั้น ได้มีการจัดตั้งประชาคมขึ้นอีก 2 ด้าน คือ ด้านปรมาณู (Euratom) ในปี พ.ศ. 2497 (ค.ศ.1954) และที่สำคัญ คือ ด้านเศรษฐกิจ (European Economic Community) ในปี พ.ศ. 2500 (ค.ศ.1957) โดยสันธิสัญญากรุงโรม
ทั้งสนธิสัญญากรุงปารีสและสนธิสัญญากรุงโรม ถือเป็นพื้นฐานสำคัญของสหภาพยุโรปที่ยังคงใช้จนถึงทุกวันนี้ เพราะเป็นการวางรากฐานในการจัดตั้งสถาบันบริหารกิจการของประชาคม คือ คณะกรรมาธิการยุโรป (European Commission) คณะมนตรี (Council) ศาลตุลาการยุโรป (European Court of Justice) และสภายุโรป (European Parliamentary Assembly ต่อมาเปลี่ยนมาเรียกว่า European Parliament) และยังวางรากฐานของการบริหารอธิปไตยร่วมกันระหว่างประเทศสมาชิกโดยผ่าน ”ประชาคม” อีกด้วย
ทั้งนี้ เป้าหมายที่สำคัญของการร่วมมือครั้งนี้ คือ การจัดตั้ง “ตลาดร่วม” ของประเทศสมาชิก กล่าวคือ ดำเนินการเพื่อให้การเคลื่อนย้ายสินค้าระหว่างประเทศสมาชิกเป็นไปโดยไร้อุปสรรคอย่างสิ้นเชิง ซึ่งนอกจากหมายถึงการยกเลิกด่านศุลกากรระหว่างกันแล้ว ยังหมายถึงการประสานกฎระเบียบที่เกี่ยวข้องกับการจำหน่ายสินค้าทั้งหมด อาทิ การรับรองมาตรฐานสินค้า ระบบการตรวจสอบสินค้าเข้าจากต่างประเทศ ฯลฯ ซึ่งเป้าหมายดังกล่าวได้เสร็จสิ้นภายหลังโครงการ “Single Market Act” เริ่มเมื่อปี พ.ศ. 2529 (ค.ศ.1986) และสำเร็จเมื่อปี พ.ศ. 2535 (ค.ศ.1992) พัฒนาขั้นต่อไปที่สำคัญ คือ การลงนามในสนธิสัญญาจัดตั้งสหภาพยุโรป (Treaty of European Union) ลงนามที่เมืองมาสตริคต์ในปี 1992 (จึงมักเรียกสั้นๆ ว่า Maastricht Treaty) ซึ่งถือเป็นจุดกำเนิดของ “สหภาพยุโรป”ที่เป็นอยู่ในปัจจุบัน สาระสำคัญของการจัดตั้งสหภาพยุโรป คือ นอกจากคงไว้ซึ่งโครงสร้างความร่วมมือเดิมภายใต้ประชาคมทั้งสามที่มีอยู่เดิมแล้ว ยังขยายความร่วมมือระหว่างประเทศสมาชิกไปอีกสองด้าน คือ (1) ความร่วมมือด้านการต่างประเทศและความมั่นคง กับ (2) ความร่วมมือด้านมหาดไทยและยุติธรรม อย่างไรก็ดี เนื่องจากทั้งสองด้านดังกล่าว เป็นเรื่องที่บางรัฐสมาชิกมีความกังวลเกี่ยวกับประเด็นด้านอธิปไตย จึงมิใช่ความร่วมมือในลักษณะ “ประชาคม” (หมายถึงการแบ่งอำนาจอธิปไตยมาบริหารร่วมกัน) แต่เป็นการร่วมมือและประสานนโยบายระหว่างรัฐบาล (Inter-Governmental Cooperation) “สนธิสัญญามาสตริคต์” ถูกแก้ไขและปรับปรุงเพิ่มเติมโดยสนธิสัญญาสำคัญอีกสองฉบับ คือ สนธิสัญญากรุงอัมสเตอร์ดัม (Treaty of Amsterdam) ปี พ.ศ. 2540 (ค.ศ.1997) และสนธิสัญญาเมืองนีซ (Treaty of Nice) ปี พ.ศ. 2544 (ค.ศ.2001) ซึ่งขยายขอบเขตสาขาความร่วมมือภายใต้นโยบายร่วมของสหภาพยุโรป (โดยเฉพาะในด้านมหาดไทยและยุติธรรม) พร้อมกับปรับปรุงสถาบันและแนวปฏิบัติเพื่อให้สามารถรองรับจำนวนรัฐสมาชิกที่เพิ่มขึ้นต่อไป
จากเดิมซึ่งมีสมาชิกเพียง 6 ประเทศ สหภาพยุโรป ได้รับรัฐสมาชิกเพิ่มขึ้นเรื่อยหลายครั้ง คือ ปีพ.ศ. 2516 (ค.ศ.1973) เดนมาร์ก ไอร์แลนด์ สหราชอาณาจักร ปี 1981 กรีซ ปี 1986 สเปนและโปรตุเกส ปี 1995 ออสเตรีย ฟินแลนด์ สวีเดน และล่าสุดปีพ.ศ. 2547 (ค.ศ.2004) ถือเป็นการขยายจำนวนสมาชิกครั้งใหญ่ที่สุดถึง 10 ประเทศ คือ ไซปรัส สาธารณรัฐเช็ค เอสโตเนีย ฮังการี ลัตเวีย ลิทัวเนีย มอลต้า โปแลนด์ สาธารณรัฐสโลวัก และสลีวีเนีย และเมื่อ ค.ศ.2007 รับเพิ่มอีก 2 ประเทศ รวมทั้งสิ้น 27 ประเทศ สมาชิกใหม่คือ บัลแกเรีย และโรมาเนีย
สถานีอารีย์
สถานีอารีย์ (AriStation, รหัส N5) เป็นสถานีรถไฟฟ้าบีทีเอสแบบยกระดับ ในเส้นทางสายสุขุมวิท ยกระดับเหนือถนนพหลโยธิน กรุงเทพมหานคร บริเวณสามแยกซอยพหลโยธิน 7 (อารีย์)
ที่ตั้ง
ถนนพหลโยธิน บริเวณปากซอยพหลโยธิน 7 (อารีย์) ด้านทิศใต้ ใกล้ซอยพหลโยธิน 5 (ราชครู) ในพื้นที่แขวงพญาไท เขตพญาไท กรุงเทพมหานคร
รูปแบบของสถานี
เป็นแบบมีชานชาลาอยู่ 2 ข้าง (side platform station) ขนาดมาตรฐาน กว้างประมาณ 20 เมตร ยาวประมาณ 150 เมตร ประกอบด้วยชั้นขายบัตรโดยสาร และชานชาลา
ทางเข้า-ออก
จุดรวมพลอยู่ที่ทางออก 2 หน้าฮอนด้า อารีย์
รถโดยสารประจำทาง
ถนนพหลโยธิน รถขสมก. สาย 26 29 39 54 59 63 77 97 204 502 503 509 510 A2 รถเอกชน สาย 8 27 29 39 74 97 157
เดอะพรอมิส (อัลบั้มอิลดีโว)
เดอะพรอมิส (The Promise) เป็นอัลบั้มเพลงชุดที่ 5 ของอิลดีโว นักร้องแนวเพลงป๊อป-โอเปร่า มีกำหนดการออกจำหน่ายทั่วโลกในวันที่ 10 พฤศจิกายน พ.ศ. 2551 ยกเว้นในสหรัฐอเมริกา และแคนาดา ที่มีกำหนดการออกจำหน่ายในวันที่ 18 พฤศจิกายน พ.ศ. 2551 และในญี่ปุ่นที่มีกำหนดการออกจำหน่ายในวันที่ 26 พฤศจิกายน พ.ศ. 2551
อัลบั้มนี้เริ่มบันทึกเสียงตั้งแต่เดือนพฤษภาคม พ.ศ. 2551 ซึ่งก่อนหน้านี้อิลดีโวได้ร่วมแสดงกับเซลีน ดิออนใน คอนเสิร์ตทัวร์เทกกิงแชนเซส ที่ดับลิน สหราชอาณาจักร
ดีวีดีในฉบับดีลักซ์
การแสดงที่ Pula
ประเทศโปแลนด์ในโอลิมปิกเยาวชนฤดูร้อน 2014
ประเทศโปแลนด์ เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติโปแลนด์เป็นผู้ทำหน้าที่ในการส่งนักกีฬาเข้าร่วมแข่งขันจำนวน 59 คน ใน 21 ชนิดกีฬา ผลการแข่งขันครั้งนี้ประเทศโปแลนด์ได้รับเหรียญรางวัลแบ่งเป็น 5 เหรียญทอง 0 เหรียญเงิน และ 1 เหรียญทองแดง รวมทั้งหมด 6 เหรียญ
กรีฑา
ผลการแข่งขันดังนี้ :
ฆาบิ กราเซีย
ผู้เล่น
แยย์ดา
ผู้จัดการ
Pontevedra
กาดิซ
หญ้าข้าวผี
หญ้าข้าวผี เป็นพืชในสกุลข้าว มีวิวัฒนาการใกล้ชิดกับข้าว (Oryza sativa)  ขึ้นเป็นกอ ลำต้นทอดขนาน ชูยอดตั้งตรง กาบใบเกลี้ยงใบรูปแถบ ใบหยาบจับที่ขอบจะคายมือ ดอก เป็นช่อดอกแบบแยกแขนง อาหารสะสมภายในเมล็ดไม่เป็นก้อนแข็งแห้งแบบข้าว มักมีลักษณะเหลวข้น เป็นพืชที่มีถิ่นกำเนิดในอินเดีย กระจายพันธุ์ตามหนองน้ำและที่ลุ่ม เป็นวัชพืชร้ายแรงในนาข้าว เมล็ดที่เกี่ยวปนไปกับข้าว ทำให้ข้าวเน่าและขึ้นราได้ง่าย
หญ้าข้าวผีจัดเป็นวัชพืชในสหรัฐอเมริกา หญ้าข้าวผีจะขึ้นปนในแปลงปลูกข้าว และเมล็ดจะหลุดร่วงก่อนจะเกี่ยวข้าว ทำให้แพร่กระจายพันธุ์ได้ดี เมล็ดหญ้าข้าวผีที่ปนไปในข้าวสารจะถือเป็นของแปลกปลอม
Leucolophus
Leucolophus เป็นสกุลของพืชดอกที่อยู่ในวงศ์ Rubiaceae.
Letepsammia
Letepsammia เป็นสกุลของปะการังที่อยู่ในวงศ์ Micrabaciidae
Leucolophus
ถิ่นกำเนิดของมันคือ ตะวันตก Malesia
Letepsammia
สปีชีส์ของสกุลนี้พบในมหาสมุทรแปซิฟิกและมหาสมุทรอินเดีย
Leucolophus
สปีชีส์ในสกุล ได้แก่:
Letepsammia
สปีชีส์ในสกุล ได้แก่:
ดิอัลทิเมตคอลเลกชัน (อัลบั้มไมเคิล แจ็กสัน)
ดิ อัลติเมท คอลเลคชั่น (The Ultimate Collection) เป็นอัลบั้มในชุดกล่องโดยนักร้องชาวอเมริกัน ไมเคิล แจ็กสัน วางจำหน่ายในวันที่ 16 พฤศจิกายน ค.ศ. 2004 โดยค่ายอีพิกเรเคิดส์ และประกอบด้วยทั้ง 4 ซีดี และดีวีดีแผ่นเดียว มียอดขายมากกว่าล้านชุด พร้อมมีดีวีดี ที่ปรากฏตัวครั้งแรกของ Live in Bucharest: The Dangerous Tour ซึ่งถูกวางจำหน่ายออกมาในวันที่ 25 กรกฎาคม ค.ศ. 2005 อัลบั้มได้รับการรับรองโดย RIAA สำหรับสินค้าต่ำกว่า 1 ล้านหน่วยใน USA
ข้อมูลอัลบั้ม
เป็นเพลงที่ดึงมาจากอัลบั้มของแจ็กสันทั้ง 7 อัลบั้ม ไดแก่ Off the Wall, Thriller, Bad, Dangerous, HIStory: Past, Present and Future, Book I, Blood on the Dance Floor: HIStory in the Mix และ Invincible พร้อมซิงเกิลเดมโบ และเพลงใหม่ที่ไม่เคยวางจำหน่ายมาก่อน ได้แก่ "P.Y.T. (Pretty Young Thing)", "Shake a Body", "Cheater" "In the Back", "Beautiful Girl" ,"The Way You Love Me" และ "We've Had Enough"
Limited Japanese Edition bonus tracks
The addition of "Another Part of Me" pushes the number of tracks down by one (ie. "Someone Put Your Hand Out" starts off Disc 4).
สไตกิโมล็อก
สไตกิโมล็อก (Stygimoloch) เป็นสกุลหนึ่งในตระกูล pachycephalosaurid ในยุคครีเทเชียส ประมาณ 66 ล้านปีก่อน มันเป็นที่รู้จักจาก Hell Creek Formation, Ferris Formation, และ Lance Formation โดยมีชีวิตอยู่ร่วมกับที-เร็กซ์ และไทรเซอราทอปส์
รายละเอียด
สไตกิโมล็อกเป็นแพคีเซอฟาโลซอรัสขนาดใหญ่  หัวกระโหลกยาวประมาณ 46 เซนติเมตร (18 นิ้ว)  ไม่เหมือนกับแพคีเซฟาโลซอร์ตัวอื่น ๆ โดมบนหัวนั้นเล็กมาก มีนอทรงกรวยบนจมูก และส่วนหลังของหัว โดยยาวประมาณ 5 เซนติเมตร (2 นิ้ว) และ 15 เซนติเมตร (6 นิ้ว) และยังมีนอเล็ก ๆ อีก 2-3 นอ
ประวัติศาสตร์ของการค้นพบ
ชนิดต้นแบบ S. spinifer ตั้งชื่อโดยนักชีววิทยาชาวอังกฤษ และเยอรมัน Peter Galton และ Hans-Dieter Sues ใน ค.ศ. 1983 สไตกิโมล็อก เป็นไดโนเสาร์ที่มีเขาที่ด้านหลังของหัวกระโหลก มีนอยาวตรงกลางมีนอเล็ก ๆ อีก 2-3 นอ Dracorex มีลักษณะคล้ายกันทว่ามีนอที่เล็กกว่า แต่ปัจจุบันทั้งDracorex และ สไตกิโมล็อกเป็นแค่แพคิเซอฟาโลซอรัสวัยเด็กวัยรุ่น
ชื่อ สไตกิโมล็อก มาจากแม่น้ำสติกซ์ที่มีตำนานว่าได้ผ่านยมโลกในตำนานกรีก ส่วน Moloch เป็นชื่อของเทพเจ้าชาวคะนาอัน มีหัวหนาทีมีไว้เพื่อดึงดูดคู่
การปรากฏตัวในภาพยนตร์
ปรากฏในภาพยนตร์ จูราสสิค เวิลด์ อาณาจักรล่มสลาย ช่วยตัวเอกออกจากกรงใต้ดินและไปป่วนงานประมูลไดโนเสาร์ของตัวร้าย
เหตุระเบิดที่จังหวัดปัตตานี พ.ศ. 2560
จากเหตุการณ์ครั้งนี้ ส่งผลให้ฮิวแมนไรตส์วอตช์, แอมเนสตี้ อินเตอร์เนชั่นแนล และกองทุนเพื่อเด็กแห่งสหประชาชาติ หรือยูนิเซฟ ได้ร่วมประณามผู้ก่อเหตุ ที่จงใจสร้างความสะเทือนขวัญต่อพลเรือน และไม่คำนึงถึงชีวิตของผู้คน อีกทั้งมีผู้ประสบเหตุเป็นเด็กรวมอยู่ด้วย
การโจมตี
การโจมตีเกิดขึ้นประมาณ 14.50 น. ตามเวลาในประเทศไทย (เวลาสากลเชิงพิกัด 07:50) เมื่อเกิดการระเบิดครั้งแรกบนรถจักรยานยนต์ใกล้กับทางเข้าที่บิ๊กซีซูเปอร์มาร์เก็ต ครั้น 10 นาทีต่อมา ได้เกิดการระเบิดครั้งที่สองขึ้น ซึ่งเป็นการระเบิดที่มีขนาดใหญ่และรุนแรงกว่า โดยมีการวางไว้ในกระเป๋าบนรถกระบะ ที่ด้านนอกทางเข้าอาคาร
ก่อนหน้านั้น บิ๊กซีซูเปอร์มาร์เก็ตสาขาดังกล่าวเคยถูกวางระเบิดสองครั้งในช่วงก่อนหน้า โดยครั้งแรกเกิดขึ้นในวันที่ 1 สิงหาคม พ.ศ. 2548 และครั้งที่สองเกิดขึ้นในวันที่ 11 มีนาคม พ.ศ. 2555
ผู้ต้องสงสัย
ตำรวจไทยสงสัยว่าผู้กระทำความผิดน่าจะเป็นพวกแบ่งแยกดินแดนมุสลิมปัตตานี ในวันที่ 10 พฤษภาคม ตำรวจปัตตานีเชื่อในเบื้องต้นว่าสามกลุ่มของคนหกคนมีส่วนเกี่ยวข้องกับเหตุระเบิด การตามล่าอาชญากรครั้งใหญ่โดยเจ้าหน้าที่ของรัฐได้เริ่มดำเนินการสำหรับชายสี่คนที่ถูกกล่าวหาว่าเกี่ยวข้องกับการระเบิดคู่ ซึ่งต้องสงสัยว่ามีการเชื่อมโยงไปยังขบวนการแนวร่วมปฏิวัติแห่งชาติมลายูปัตตานี
ไอจิ ดี3เอ
ไอจิ ดี3เอ (Aichi D3A) ชื่อเล่น วาล เป็นเครื่องบินดำดิ่งทิ้งระเบิดบนเรือบรรทุกเครื่องบินในสงครามโลกครั้งที่สอง และเป็นเครื่องบินดำดิ่งทิ้งระเบิดหลักของกองทัพเรือจักรวรรดิญี่ปุ่น โดยมีส่วนในการโจมตีเพิร์ลฮาร์เบอร์
Leucocoma
Leucocoma เป็นสกุลของพืชดอกที่อยู่ในวงศ์ Ranunculaceae.
สปีชีส์ในสกุล ได้แก่:
Pseudotanganikallabes
Pseudotanganikallabes เป็นสกุลของปลาที่อยู่ในวงศ์ Clariidae มีเพียงสปีชีส์เดียวคือ Pseudotanganikallabes prognatha.
สปีชีส์นี้ที่พบใน ทะเลสาบแทนกันยิกา
ฮันเต๊ก
ฮันเต๊ก มีชื่อในภาษาจีนกลางว่า หาน เต๋อ เป็นตัวละครในนวนิยายอิงประวัติศาสตร์จีนในศตวรรษที่ 14 เป็นขุนพลของมณฑลเลียงจิ๋วแห่งรัฐวุยก๊กในยุคสามก๊ก  เชี่ยวชาญการใช้ขวานใหญ่เป็นอาวุธ
ฮันเต๊กเป็นตัวละครสมมติในนวนิยายสามก๊ก ไม่ปรากฏชื่อในบันทึกทางประวัติศาสตร์อย่างเป็นทางการ
ในนิยายสามก๊ก
ฮันเต๊กปรากฏเป็นตัวละครในนวนิยายสามก๊กตอนที่ 92 ตามความในนวนิยายสามก๊ก เมื่อจูกัดเหลียงอัครมหาเสนาบดีแห่งรัฐจ๊กก๊กนำทัพบุกขึ้นเหนือครั้งแรกในปี ค.ศ. 227 ฮันเต๊กนำกองกำลังชนเผ่าเสเกี๋ยงหรือเกี๋ยงตะวันตกแปดหมื่นนายยกมาสนับสุนนแฮหัวหลิมแม่ทัพวุยก๊กในการรบกับจ๊กก๊ก ฮันเต๊กมีบุตรชาย 4 คนที่ล้วนมีความสามารถในการรบ เชี่ยวชาญการขี่ม้าและยิงเกาทัณฑ์ และติดตามฮันเต๊กผู้บิดามาร่วมรบด้วย บุตรชายทั้ง 4 คนได้แก่ ฮันเอ๋ง (韓瑛 หาน อิง) บุตรชายคนโต ฮันเอี๋ยว (韓瑤 หาน เหยา) บุตรชายคนรอง ฮันเขง (韓瓊 หาน ฉฺยง) บุตรชายคนที่สาม และฮันกี๋ (韓琪 หาน ฉี) บุตรชายคนทีสี่